OzLabs/hebrew-wiki-articles huggingface dataset:
סגן מושל פנסילבניה

סגן מושל פנסילבניה (באנגלית: Lieutenant Governor of Pennsylvania) הוא סגנו של מושל פנסילבניה ותפקיד חוקתי בקהיליית פנסילבניה. סגן המושל נבחר לתקופת כהונה בת ארבע שנים באותו מחזור בחירות של המושל. כל מפלגה בוחרת מועמד לתפקיד סגן מושל ללא קשר לבחירות המקדימות של המושל. הזוכה בפריימריז לתפקיד סגן המושל עולה לאחר מכן לאותו כרטיס עם המועמד לתפקיד המושל, לצדו הוא מתמודד כעמית למרוץ באותו פתק הצבעה. סגן המושל מתפקד כנשיא הסנאט של פנסילבניה והוא הראשון בסדר הירושה של המושל – במקרה שהמושל נפטר, מתפטר או עוזב בדרך אחרת את תפקידו, מתמנה סגן המושל למושל. סגן המושל המכהן הוא אוסטין דייוויס מהמפלגה הדמוקרטית.

משרת סגן המושל נוסדה מכוח החוקה של 1873. בדומה לתפקיד המושל, החוקה של 1968 הפכה את סגן המושל כרשאי להיבחר לתקופת כהונה נוספת בת ארבע שנים. התפקיד הפורמלי היחיד של נושא המשרה הוא לשמש כנשיא הסנאט המדינתי וכיושב ראש מועצת החנינות ומועצת החירום של פנסילבניה. סגן המושל עובד פעמים תכופות על מיזמים נוספים והוא כפוף ללוח זמנים מוגדר באירועים קהילתיים, נאומים ושאר פעילויות שונות. מלא של אירועים קהילתיים ונאום. פנסילבניה היא המדינה היחידה המספקת מעון רשמי לסגן המושל – סטייט האוס . המעון נבנה בשנת 1940 ולפני כן היה "מעון הקיץ" של המושל. הוא הפך לזמין עבור סגן המושל ב-1968 כאשר הושלם מעון המושל הנוכחי בהאריסברג.

== קישורים חיצוניים ==

* 

==הערות שוליים==

קטגוריה:פנסילבניה
*
תוכנית פיהרמן

תוכנית פיהרמן הייתה תוכנית של מהגרים גרמנים באורוגוואי לפלישת גרמניה הנאצית אל אורוגוואי. היא נקראת על שם העומד בראשה, ארנולף פיהרמן.

== רקע ==
במרכזה של התוכנית עמד ארנולף פיהרמן, אזרח גרמני שהיגר בסוף מלחמת העולם הראשונה לסלטו שבאורוגוואי. במרץ 1937 פיהרמן נבחר להיות נשיא מרכז התרבות הגרמני-אורוגוואי בסלטו, אשר זה עתה הוקם. חודשיים לאחר מכן, הוא השתתף בחגיגות המקומיות לכבוד האימפריה האיטלקית שהייתה אז תחת משטרו הפשיסטי של מוסוליני. בסוף שנות ה-30 הקדיש פיהרמן את רוב זמנו לצילום ואקטיביזם נאצי. הוא החל להפיץ חוברות תעמולה נאצית אנטישמיות, וזוהה כמנהיג של קבוצה נאצית שפעלה בסלטו ובעיר השכנה קונקורדיה שבארגנטינה.

== התוכנית ==
פיהרמן חשב שאורוגוואי יכולה להפוך לקרש קפיצה לפלישה למדינות שכנות, במיוחד ארגנטינה וברזיל. לפי התוכנית, חייליו במונטווידאו יתארגנו בשני גדודי ארטילריה ופרשים, שתי פלוגות בקולוניה דל סקרמנטו, פריי בנטו, ריברה וארטיגס ובמקביל גדוד נוסף בסלטו. עוד פירטה התוכנית כי היהודים, המנהיגים הפוליטיים והבונים החופשיים יירדפו ויושמדו. לפי התכנון הפלישה הייתה אמורה להסתיים תוך 15 ימים.

כשנודע לממשל באורוגוואי על התוכנית, פיהרמן נעצר בקונקורדיה והועבר לתחקור בבואנוס איירס, כדי לתת הסברים על תוכנית כיבוש נוספת, הפעם בפטגוניה. משלא נמצא בסיס ראייתי, הוא חזר לאורוגוואי בספטמבר 1941 לבקשת בית המשפט. שם, הוא העיד על תוכניות הכיבוש של אורוגוואי. בפברואר 1944 ניתן גזר הדין של הקבוצה בראשותו. הוא קיבל את העונש הכבד ביותר מבניהם – שנת מאסר. בנובמבר 1946, לרגל הביקור השנתי בבתי הכלא, שוחררו פיהרמן וחסידיו בשל התנהגות טובה<ref></ref>.

==ראו גם==
* מבצע בוליבר
* הסדר החדש

==קישורים חיצוניים==
*
*
* 

== הערות שוליים ==

קטגוריה:מלחמת העולם השנייה: מבצעים שבוטלו
קטגוריה:אורוגוואי: היסטוריה
קטגוריה:גרמניה הנאצית
דיוגו קטרינו

דיוגו קטרינו דה סילבה (בפורטוגזית: Diogo Catarino da Silva; נולד ב-9 בינואר 1990), המוכר יותר בשם קטרינו (בפורטוגזית: Catarino) הוא כדורגלן חופים ברזילאי המשחק בעמדת הבלם בנבחרת ברזיל בכדורגל חופים.

==תארים==

===לאומיים===
* גביע העולם בכדורגל חופים (1): 2017
* משחקי החוף העולמיים (1): 2017
* הגביע הביניבשתי (1): 2016
* מוקדמות גביע העולם בכדורגל חופים (דרום אמריקה) (2): 2017, 2019
* מונדיאליטו (2): 2016, 2017
* אליפות דרום אמריקה בכדורגל חופים (1): 2017
* משחקי החוף הדרום אמריקאים (1): 2016

===קבוצתיים===
* גביע אירופה לאלופות בכדורגל חופים (1): 2017
* גביע צ'לנג' (1): 2022
* גביע ליברטדורס (2): 2016, 2017
* אליפות ברזיל (3): 2017, 2019, 2020
* הגביע הברזילאי (1): 2012
* אליפות איטליה (1): 2013
* הגביע האיטלקי (1): 2019
* אליפות פורטוגל (1): 2016
* אליפות פולין (1): 2022
* אליפות רוסיה (1): 2017
* אליפות איחוד האמירויות הערביות (1): 2021

===אישיים===
* כוכבי כדורגל החופים (1):
** נבחרת החלומות העולמית: 2021

==סטטיסטיקות==

;לאומיים
{| class="wikitable" style="text-align:center;"
|-
! תחרות !! שנה !! הופעות !! שערים
|-
| rowspan="3"|גביע העולם בכדורגל חופים
| 2017 || 6 || 8
|-
| 2019 || 4 || 3
|-
| 2021 || 4 || 1
|-
! colspan=2|סך הכל !! 14 !! 12
|}
{| class="wikitable" style="text-align:center;"
|-
! תחרות !! שנה !! הופעות !! שערים
|-
| מוקדמות גביע העולם בכדורגל חופים (דרום אמריקה)
| 2017 || 6 || 3
|-
! colspan=2|סך הכל !! 6 !! 3
|}
{| class="wikitable" style="text-align:center;"
|-
! תחרות !! שנה !! הופעות !! שערים
|-
| width=200|הגביע הביניבשתי
| 2016 || 5 || 5
|-
! colspan=2|סך הכל !! 17 !! 23
|}

;קבוצתיים
{| class="wikitable" style="text-align:center;"
|-
! תחרות !! שנה !! קבוצה !! הופעות !! שערים
|-
| rowspan="7"|גביע אירופה לאלופות
|-
| 2017 || align=right| בראגה || ? || ?
|-
| 2018 || align=right| לוקומוטיב מוסקבה || 7 || 2
|-
| 2019 || align=right| ספורטינג ליסבון || 8 || 7
|-
| 2021 || align=right| ריאל מונסטר || 8 || 7
|-
| 2022 || align=right| עירוני ראש העין || 10 || 5
|-
| 2023 || align=right| ריאל מונסטר || 5 || 2
|-
! colspan=3|סך הכל !! 33 !! 21
|}

==קישורים חיצוניים==

* [https://beachsoccer.com/player/diogo-catarino-da-silva הפרופיל של קטרינו] באתר הרשמי של Beach Soccer Worldwide

==הערות שוליים==

קטגוריה:כדורגלני חופים ברזילאים
קטגוריה:ברזילאים שנולדו ב-1990
הליגה הצפון אירופית

הליגה הצפון אירופית (באנגלית European North Basketball League; או בקיצור: ENBL) היא ליגת כדורסל אזורית אירופאית שהוקמה בשנת 2021.

הליגה מורכבת ממספר משתנה של קבוצות מצפון-מזרח אירופה ומרכז אירופה.

==שיטת המשחקים==
בעונת 2022/23 קבוצות חולקו ל-2 בתים. בהמשך הקבוצות החזקות יעלו לפיינל פור.

==קבוצות הליגה==
===קבוצות הליגה בעונת 2023/24===
* באקן ברס
* סבנדבורג ראביטס
* טרטו
* קיילה
* יובנטוס
* שיאוליאי
* ז'לונה גורה
* סטארט לובלין
* בריסטול פליירס
* ניוקאסל איגלס
* לייז' באסקט
* ספרטק פלבן
* ברנו
* ולמיירה
* לנדסטדה האמרס
* CSO וולונטארי

=== אלופות ===
{| class="wikitable"
|+ אלופות הליגה
|-
! עונה !! אלופה 
!תוצאה!! סגנית 
!מקום שלישי
!תוצאה
!מקום רביעי
|-
| 2021/22 || ק.ק. ולוצלאווק 
|90–79|| שיאוליאי
| ברנו
|80–76
| טרטו
|-
| 2022/23 || סטאל אוסטרוב ויילקופולסקי
|70–66
| וולבס
| סטארט לובלין
| 86–62
| קינג שצ'צ'ין 
|-
|2023/24
| באקן ברס
|85–81
| CSO וולנטרי
| לייז' באסקט
|83–73
| שיאוליאי
|-
|2024/25
|
|
|
|
|
|
|}

==קישורים חיצוניים==
* 

==הערות שוליים==

קטגוריה:תחרויות כדורסל באירופה
קטגוריה:אירופה: כדורסל
קטגוריה:אירופה: ספורט
א שבת טיש

א שבת טיש הוא אלבום אולפן של זמירות שבת המכיל לחנים של המלחין חיים בנט ושר אותו סולו הזמר שלמה כהן האלבום מכיל 15 רצועות והוא יצא לאור בשנת 2000 בחברת התקליטים גל פז.

השיר הראשון באלבום אוהבי ה בוצע על ידי שלמה כהן ומקהלת רננו חסידים באלבום אוהבי ה' בשנת 1993.

==רשימת רצועות==

==קישורים חיצוניים==
* 
* 

קטגוריה:אלבומים חסידיים
קטגוריה:אלבומי 2000
קטגוריה:זמירות ופיוטים לשבת
קטגוריה:אלבומים בעברית
קטגוריה:אלבומים ביידיש
אוהבי ה'

אוהבי ה הוא אלבום מוזיקה של מוזיקה חסידית בלחניו של חיים בנט בביצוע סולו של הזמר החסידי שלמה כהן ומקהלת רננו חסידים. על העיבוד המוזיקלי של האלבום רובי בנט. האלבום מכיל 10 רצועות והוא יצא בשנת 1993.

את השיר אוהבי ה ביצע שוב שלמה כהן באלבום א שבת טיש.

==רשימת רצועות==

==השתתפו בהקלטות==
* חיים בנט
* שלמה כהן
* מקהלת רננו חסידים
* רובי בנט

==קישורים חיצוניים==
* 

קטגוריה:אלבומי 1993
קטגוריה:אלבומים חסידיים
קטגוריה:אלבומים בעברית
קסאבר שלאגר

קסאבר שלאגר (בגרמנית: Xaver Schlager; נולד ב-28 בספטמבר 1997 בלינץ שבאוסטריה) הוא כדורגלן אוסטרי המשחק בעמדת הקשר בקבוצת ר.ב. לייפציג מהבונדסליגה ובנבחרת אוסטריה.

== קריירת מועדונים ==
שלאגר גדל במחלקות הנוער של CS סנקט ולנטין ורד בול זלצבורג. בשנת 2015 החל לשחק בליפרינג, קבוצת המילואים של רד בול זלצבורג, ובשנת 2016 החל לשחק בקבוצה הראשונה של המועדון.

ב-26 ביוני 2019 חתם שלאגר בוולפסבורג מהבונדסליגה.

ב-17 ביוני 2022 חתם על חוזה לארבע עונות בר.ב. לייפציג מהבונדסליגה.

== קריירה בינלאומית ==
ב-23 במרץ 2018 ערך שלאגר את הופעת הבכורה שלו בנבחרת אוסטריה, בניצחון 0–3 על נבחרת סלובניה במשחק ידידות. ב-18 בנובמבר 2018 הבקיע את שער הבכורה שלו בנבחרת, בניצחון 1–2 על נבחרת צפון אירלנד במסגרת ליגת האומות 2018/2019. הוא היה חלק מסגל הנבחרת בטורניר יורו 2020 בשנת 2021, וערך ארבע הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני וולפסבורג
קטגוריה:כדורגלני ר.ב. לייפציג
קטגוריה:לינץ: כדורגלנים
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:אוסטרים שנולדו ב-1997
פאייטים

פאייטים כתומים
פאייטים (מצרפתית: Paillettes; בתרגום ישיר לעברית: נוצצים) הם חרוזים נוצצים קטנים בצורת דיסק.

פאייטים משמשים בביגוד ובתחפושות. פאייטים עשויים להיות תפורים שטוחים אל הבד, כך שלא יזוזו ויש פחות סיכוי שייפלו, או שהם עשויים להיות תפורים בנקודה אחת בלבד, כך שישתלשלו וינועו בקלות, ויתפסו יותר אור.

== היסטוריה ==
תקריב של נעל מכוסה בפאייטים זהובים
היסטורית ברחבי חלקים רבים של העולם, הצמדת מטבעות מתכת ותכשיטים לבגדים נעשתה כדי להציג עושר, מעמד או לשמור על הפריט מאובטח היטב.<ref></ref>
מארג פאייטים ורודים
קיימות עדויות לכך שפאייטים מזהב שימשו כקישוט על בגדים או אביזרים בעמק האינדוס כבר בשנת 2500 לפני הספירה.<ref></ref> פאייטים מזהב מוצק שנתפרו לבגדי מלכות נמצאו בתוך קברו של תות ענח' אמון.<ref name=":0"></ref>

פאייטים (העשויים בעיקר מפיסות מתכות מחזירות אור) שנתפרו לתוך ז'קטים, מצנפים ושמלות היו פופולריים בקרב האצולה והעשירים במהלך המאות ה-17 עד ה-19.<ref name=":0" />

במהלך שנות ה-20 של המאה ה-20, לאחר גילוי קבר תות ענח' אמון, פאייטים זכו לפופולריות מחודשת כתוצאה מהתעניינות מחודשת בתרבות מצרים העתיקה.<ref></ref> השימוש בפאייטים (העשויים בדרך כלל ממתכת) זכה לפופולריות רבה כהצהרה אופנתית על ידי פלאפריות בתקופה זו.<ref name=":1"></ref><ref name=":0" />

בשנות ה-30 של המאה ה-20 יוצרו פאייטים קלים מג'לטין בציפוי מתכת, שהיו פחות כבדים משמעותית ממקביליהם ממתכת. עם זאת, פאייטי הג'לטין היו נמסים אם הם נרטבים או מתחממים מדי.<ref name=":0" /> חברת ייצור ההלבשה Algy Trimmings Co., יחד עם Eastman Kodak, ייצרה פאייטים מפלסטיק שקוף, אך הם היו שבירים.<ref name=":0" /><ref></ref> מאוחר יותר נעשה שימוש בסרט פוליאסטר כדי להקיף את הפאייטים העשויים פלסטיק כדי שיוכלו להישטף בבטחה. בסופו של דבר, פלסטיק ויניל החליף בדרך כלל את שילוב סרט הפוליאסטר והפלסטיק בגלל העמידות ועלות התועלת שלו.<ref name=":0" />

בסוף שנות ה-60, פאייטים החלו להיות בשימוש נרחב על ידי מוזיקאים פופולריים כמו הסופרימס. פאייטים המשיכו להיות פופולריים בשנות ה-70 ותחילת שנות ה-80.<ref name=":1" /><ref name=":0" />

==קישורים חיצוניים==

== הערות שוליים ==

קטגוריה:אופנה
קטגוריה:קישוט
יעקב אליפנדרי

רבי יעקב אליפנדרי או אלפאנדארי היה מרבני קושטא במאה ה-17 ומחבר שו״ת מוצל מאש.

== תולדותיו ==
נולד לרבי חיים אלפאנדרי הזקן, מחבר שו"ת "מגיד מראשית". היה מגדולי דורו, כפי שמכנה אותו רבי יהודה רוזאניס, בעל ספר משנה למלך ששלח אליו שאלות<ref>ראה למשל מוצל מאש סימן ז', שם הוא כותב לו "ילמדנו רבינו" ושם סימן ט"ל</ref> וקורא לו בחיבורו . כיהן כדיין, ונודע כבעל שיטת לימוד מקורית וחוקר חקירות מחודשות, מה שייחד את ספרו והביא רבים מהאחרונים לדון בפסקיו. חלק גדול מכתביו נשרף, ולכן החליט אחיינו רבי חיים לקרוא לספרו של רבי יעקב "מוצל מאש". רבי אליעזר אבן שנג'י כתב פסק להתיר אשה מעיגונה, אך לפני הכרעתו כותב<ref>מוצל מאש חלק א' סימן ב'</ref>:

רבי יוסף קצבי כותב עליו<ref>רב יוסף תשובה כ"ב</ref>:

מתלמידיו היה רבי יעקב ששון<ref>מערכת גדולים בערך רבי חיים אלפנדרי</ref>, מחבר ספר בני יעקב<ref>קושטא תע"ד</ref>.

== כתביו ==
מוצל מאש - שני חלקים:

# חלק א' נדפס בשנת התפ"ג יחד עם ספר אש דת לרבי חיים אלפנדרי, שהיה בנו של אחיו, רבי יצחק, ומכיל חמשים וארבע תשובות מהמחבר, תשובה מסבו רבי חיים, מסימן נ"ו עד סימן ס"ט הן תשובות מרבי חיים אחיינו, ואת סימן ע' חיבר רבי אליהו אלפאנדרי, מחבר ספר מכתב מאליהו.
# חלק ב' נדפס בשנת תצ"ו ובו חמשים ושניים סימנים, נדפס בסוף ספר רב יוסף למהר"י קצבי, שגם בספרו ישנם שתי תשובות מרבי יעקב, בסימן ב' ובסימן י"ג .

בשנת התרל"ח יצא לאור הספר עם הערותיו של רבי זוסמן סופר אבד"ק האלאש וק' מיישא, ובשנת התשנ"ח יצא לאור הספר כששני חלקיו מאוחדים, יחד עם הערות מכתב ידו של רבי חיים סופר.

== לקריאה נוספת ==
*שו"ת הסבא קדישא, חלק א' עמודים ט' - י"ב.
*שם הגדולים, מערכת גדולים, אות ח [יב] מהר"ר חיים אלפאנדרי הזקן 

== קישורים חיצוניים ==
* 

== הערות שוליים ==

קטגוריה:דיינים
קטגוריה:אבות בתי דין
קטגוריה:איסטנבול: רבנים
קטגוריה:רבנים: אחרונים
קטגוריה:מחברי ספרי שו"ת: ראשוני האחרונים
קטגוריה:מחברי ספרי שו"ת
קטגוריה:רבנים ספרדיים
קטגוריה:רבנים טורקים
אנעים זמירות (אלבום)

אנעים זמירות הוא אלבום אולפן מסוגת המוזיקה חסידית. האלבום מכיל לחנים של חיים בנט מושרים סולו על ידי הזמר החסידי שלמה כהן. על העיבוד המוזיקלי רובי בנט. האלבום הופק בחברת התקליטים גל פז ויצא בשנת 1980.

==רשימת רצועות==

==קישורים חיצוניים==

* 
* [https://www.kolhalashon.com/New/Shiurim.aspx?Lang=Hebrew&RavID=-1&ROrder=-1&FID=248660&HideMenus=False האלבום אנעים זמירות להאזנה], באתר קול הלשון

קטגוריה:אלבומים חסידיים
קטגוריה:אלבומים בעברית
קטגוריה:אלבומי 1980
ניאו ES7

ניאו ES7 (במנדרינית תקנית: 蔚來 ES7) היא מכונית פרימיום חשמלית במרכב קרוסאובר, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-15 ביוני 2022<ref></ref>.

== סקירה כללית<ref></ref> ==
כמו שאר דגמי ניאו גם ה-ES7 בנוי על פלטפורמת NT2.0 החדשה והמתקדמת יותר של ניאו. ל-ES7 אורך של 4,912 מ"מ, רוחב של 1,987 מ"מ, גובה של 1,720 מ"מ ובסיס גלגלים של 2,960 מ"מ, תא המטען בנפח 658 ליטר.

בתחום ההנעה חושפת ניאו יחידת הנעה אחת. שני מנועים חשמליים המספקים יחד 645 כ"ס ומומנט מרבי של 86.6 קג"מ. נתון תאוצה של 3.9 שניות במצב ספורט או נתון התאוצה של 5.9 שניות במצב רגיל. המהירות המרבית בדגם עומדת על 200 קמ"ש. רוכשי הדגם יוכלו לבחור מבין שלוש סוללות שונות, בסיסית בקיבולת של 75 קוט"ש המאפשרת טווח נסיעה של 485 ק"מ, בינונית בקיבולת של 100 קוט"ש המאפשרת טווח נסיעה של 630 ק"מ וגדולה בקיבולת של 150 קוט"ש שתאפשר לפי החברה טווח נסיעה של 930 ק"מ בתקן CLTC הסיני.

== קישורים חיצוניים ==

== הערות שוליים ==

ES7
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2022
אישטוואן וראנאי

מצבתו של ורנאי
אישטוואן וראנאי (במקור שטרן,<ref>Az engedélyt tartalmazó BM rendelet száma/évszáma: 25563/1918. Forrás: MNL-OL 30808. mikrofilm 428. kép 3. karton</ref> בהונגרית: Varannai István; בודפשט, 26 באפריל 1895<ref></ref> – בודפשט, 7 בדצמבר 1970)<ref></ref> היה עורך דין, התובע הכללי של בודפשט בלשכת עורכי הדין, מהדמויות המשפטיות החשובות בתקופתו. הוא אחיו הגדול של אאורל וראנאי, הסופר והיסטוריון הספרות.

== ביוגרפיה ==
אישטוואן שטרן נולד במשפחה יהודית. אביו, יוז'ף שטרן (1860–1928), היה יועץ מלכותי הונגרי, נוטריון, ובמשך עשר שנים היה נשיא הקהילה היהודית באובודה. אמו הייתה אנה פליישנר (1874–1932).<ref></ref> הוא השלים את לימודיו בתיכון באובודה. בשנת 1920 קיבל תואר במשפטים מאוניברסיטת בודפשט (כיום שמה אוניברסיטת אטווש לוראנד). עוד כסטודנט באוניברסיטה זכה בפרס על שם זנגר (Senger) על עבודתו "נשיאת הסכנה בהשכרה ובהחכרה" (A veszélyviselés a bérletnél és haszonbérletnél). הוא ערך את כתב העת חוק אזרחי (Polgári Jog) והיה עמית מערכת בכתבי עת משפטיים הונגרים וזרים רבים. במהלך סיוריו הלימודיים בחו"ל ביקר בכל רחבי אירופה. וראנאי היה: 

* נשיא הפדרציה הרפורמית של עורכי הדין בהונגריה
* סגן הנשיא הארצי של לשכת עורכי הדין הארצית ההונגרית. 
* התובע הכללי של בודפשט 

משרד עורכי הדין שלו התמקד בענייני מסחר ורישום מקרקעין. הוא היה יועץ משפטי בכיר של הקהילה היהודית של בודפשט. בנוסף לשפת אמו, הוא דיבר גרמנית, צרפתית ואנגלית. קברו נמצא בבית הקברות היהודי של אובודה.

== עבודותיו העיקריות ==

* משפט פרטי ודיני אשראי משנת 1926 (עם שאלאמון בק)
* משפט פרטי ודיני אשראי בשנת 1927<ref>[https://contentas.ek.szte.hu/Record/misc4789/Similar סקירת ספרם המשותף של שלושת המחברים]</ref> (עם לאו הופרט ואנדור גליקסטל שנרצח באושוויץ ב-1944<ref>[https://contentas.ek.szte.hu/Record/misc4789/Similar גניאולוגיה של אנדור גליקסטל באתר GENI]</ref>)
* בעיות ריבית (פרסום האקדמיה למשפטים מישקולץ)
* חוק התובלה ברכבת הבינלאומי (עם נאנדור באומגרטן)

== לקריאה נוספת ==

* לקסיקון של התחיה ההונגרית. עורך גזה סנטמיקלושי. בודפשט, 1930. [https://adtplus.arcanum.hu/hu/view/Lexikon_MagyarFeltamadasLexikona/?query=%22Varannai%20Istv%C3%A1n%22&pg=1058&layout=s גישה מקוונת]
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0947.html גישה מקוונת] 
* Ki-kicsoda? Kortársak lexikona (מיהו מי? לקסיקון אנשים בני תקופתנו. בודפשט. הוצאת ביתא ספרותי. 1937) 

== ראו גם ==

* [http://misc.bibl.u-szeged.hu/view/type_title/article/A_Civiljog=E1szok_Vitat=E1rsas=E1g=E1nak_=E1prilis_h=F3_18-=E1n_tartott_=FCl=E9s=E9n_dr=2E_Varannai_Istv=E1n_=FCgyv=E9d_tartott_el==0151ad=E1st_==201EA_mag=E1njogi_t=F6rv=E9nyk=F6nyv_v=E9teli_fejezete=22_c=EDmen.html הרצאתו של אישטוואן ורנאי בפורום עורכי הדין האזרחיים בנושא]: "פרק הרכישה בחוק המשפט הפרטי"

==קישורים חיצוניים==

== הערות שוליים ==

קטגוריה:עורכי דין יהודים הונגרים
קטגוריה:עיתונאים יהודים הונגרים
קטגוריה:ניצולי השואה
קטגוריה:עורכי עיתונים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1970
האיים והאזורים המוגנים של מפרץ קליפורניה

האיים והאזורים המוגנים של מפרץ קליפורניה (בספרדית: Islas y áreas protegidas del Golfo de California) הם קבוצה של איים, איונים ואזורי חוף הממוקמים במפרץ קליפורניה, ושוכנים במדינות: באחה קליפורניה, באחה קליפורניה הדרומית, סונורה, סינלואה ונאיאריט במקסיקו.

הם הוכרזו כאתר מורשת עולמית על ידי אונסק"ו ב-2005 והאזורים המוגנים שלהם הורחבו ב-2007 וב-2011. בשנת 2019 החליט ארגון אונסק"ו לכלול את האתר ברשימת המורשת העולמית בסיכון עקב ההכחדה הצפויה של מין הפוקנה האנדמי הנדיר הוואקיטה השרוי בסכנת הכחדה חמורה בשל דיג לא חוקי של דג הטוטואבה באמצעות רשתות גדולות, בהן נתקעות הוואקיטות. ב-2005 נמנו 300 ואקיטות במפרץ ובשנת 2019 היו רק 10 פרטים חיים.

האתר כולל את השטחים הבאים:
{| class="wikitable"
!width="10%"| קוד אונסק"ו
!width="20%"| שם
!width="20%"|שם במקור
!width="20%"| מדינה
! גודל שטח
!width="10%"|קואורדינטות
|-
| 1182-001
| האיים של מפרץ קליפורניה
|align="left"|Islas del Golfo de California
| באחה קליפורניה, באחה קליפורניה הדרומית, סונורה, סינלואה
| 3,580 קמ"ר
| 
|-
| 1182-002
| שמורת הביוספרה של מפרץ קליפורניה העליון והנהר קולורדו
|align="left"|Reserva de la Biosfera del Alto Golfo de California y delta del río Colorado
| באחה קליפורניה, סונורה
| 866.38 קמ"ר אזור החיץ: 4,545.91 קמ"ר
| 
|-
| 1182-003
| האי סן פדרו מרטיר
|align="left"|Isla San Pedro Mártir
| סונורה
| 11.11 קמ"ר אזור החיץ: 290.54 קמ"ר
| 
|-
| 1182-004
| אל ויסקאינו (רצועת חוף וים במפרץ קליפורניה)
|align="left"| El Vizcaíno (franja costera y marina en el Golfo de California)
| באחה קליפורניה הדרומית
| אזור החיץ: 494.51 קמ"ר
| 
|-
| 1182-005
| הפארק הלאומי מפרץ לורטו
|align="left"| Parque Nacional Bahía de Loreto
| באחה קליפורניה הדרומית
| 2,065.81 קמ"ר
| 
|-
| 1182-006
| הפארק הלאומי קאבו פולמו
|align="left"| Parque Nacional Cabo Pulmo
| באחה קליפורניה הדרומית
| 71.11 קמ"ר
| 
|-
| 1182-007
| אזור הגנה על בעלי חיים וצומח בקאבו סן לוקאס
|align="left"| Área de fauna y flora protegida del Cabo San Lucas
| באחה קליפורניה הדרומית
| 39.96 קמ"ר
| 
|-
| 1182-008
| השמורה הביוספרית של איי מריאס
|align="left"| Reserva de la Biosfera de Islas Marías
| נאיאריט
| 148.45 קמ"ר אזור החיץ: 6,264.40 קמ"ר
| 
|-
| 1182-009
|הפארק הלאומי האי איסבל
|align="left"| Parque Nacional Isla Isabel
| נאיאריט
| 1.94 קמ"ר
| 
|-
| 1182-010bis
| ארכיפלג סן לורנסו
|align="left"| Archipiélago de San Lorenzo
| באחה קליפורניה
| 88.06 קמ"ר אזור החיץ: 496.37 קמ"ר
|
|-
| 1182-011bis
| איי מרייטס
|align="left"| Islas Marietas
| נאיאריט
| 0.79 קמ"ר אזור החיץ: 13.04 קמ"ר
|
|-
| 1182-012ter
| אזור שימור אקולוגי ואינטרס קהילתי בלנדרה
|align="left"| Zona de Conservación Ecológica y de Interés Comunitario Balandra
| באחה קליפורניה הדרומית
| 11.97 קמ"ר
|
|-
|}
==קישורים חיצוניים==

<div style="direction: ltr;">
*[https://whc.unesco.org/en/list/1182 Islands and Protected Areas of the Gulf of California] - UNESCO site
*[https://artsandculture.google.com/story/islands-and-protected-areas-of-the-gulf-of-california/TgKyKDqaU-BeJQ Islands and Protected Areas of the Gulf of California] – Google Arts & Culture site
</div>

==הערות שוליים==

קטגוריה:אתרי מורשת עולמית בסיכון
קטגוריה:מקסיקו: איים
ארי צבי זיבוטפסקי

ארי צבי זיבוטפסקי הוא רב ושוחט, ופרופסור חוקר, מנהל מעבדת חקר תנועות העיניים, במכון לחקר המוח של אוניברסיטת בר-אילן. זיבוטפסקי נודע בשל כמה ממפעליו: חקר קהילות יהודיות נידחות או כאלה הטוענות ליהדות, היותו ממייסדי סעודות מסורה הלכתית עם שותפו ד"ר ארי גרינשפן - במסגרתן הוא מעודד חידוש מסורות נדירות ולא שגרתיות של אכילת בשר כמו בשר חגב או יחמור ומלחמתו על הכרה בינלאומית (ובראש ובראשונה הכרה של ארצות הברית) בירושלים כבירת ישראל, במסגרת ויכוח משפטי על הכיתוב בדרכון של בנו.

== ביוגרפיה ==
החל מ-2008 הוא מורה דרך בעיר דוד.

בשנת 2015 נסע לכורדיסטן שחלקים ממנה היו בשליטה עצמאית מן הסורים ומן הטורקים, כדי להתחקות אחר שרידי הקהילות היהודיות שם. במהלך המסע פגש זיבוטפסקי נשים יזידיות שנחטפו בידי דאעש והותקפו נאנסו ונפגעו. יחד עם הפסיכולוג ד"ר יעקב הופמן השניים טיפלו בנשים אלו, ואף יזמו השתלמות לימודית לטיפול בנשים אלו, אותה עברו 18 מטפלות מכורדיסטן בישראל בשנת 2019.

זיבוטפסקי מחבר מאמרי עיתונות ומאמרים במגוון נושאים, שהקשר ביניהם הוא במקרים רבים ההלכה היהודית, הפסיכולוגיה או חקר תנועות העיניים, ותוצאות מסעותיו ברחבי העולם. כך הוא כותב על שאלות כשרות ומוּסר בפיתוח מוצרי בשר מהתא החי ללא בעלי-חיים, הוא כותב על רצון חפשי, בחירה חפשית ורגע ההבנה - במחקר הפסיכולוגיה הקוגניטיבית, על פגיעות נפשיות נמשכות בנשים יזידיות שנפגעו מינית, על פעילות מוחית מקבילה בעת הליכה זוגית, על מנהגי יהדות ואמונות תפלות בהבדלה, הגנה מוסרית על ברית המילה, על סימון בני אדם באמצעות תגיות RF, על מקור האגדה על שני אחים שעזרו זה לזה בגורן שעליו נבנה המקדש, על מסעותיו ברחבי העולם ופגישותיו עם קהילות נדירות במקומות נידחים ועוד ועוד.

==חיים אישיים==
זיבוטפסקי נולד בניו יורק, עלה לישראל עם משפחתו בשנת 2000. בעל תואר ראשון מקופר יוניון , תואר שני בהיסטוריה יהודית מישיבה יוניברסיטי, ותואר שלישי מאוניברסיטת קייס וסטרן ריזרב, ועשה פוסט דוקטורט במכון העיניים של המכונים הלאומיים לבריאות. בין היתר למד שחיטה, הנדסה והיסטוריה יהודית, ועסק בפסיכולוגיה קוגניטיבית. נשוי ומתגורר בבית שמש.

== המלחמה על ירושלים כבירת ישראל ==

זיבוטפסקי השיג את מבוקשו בזיבוטפסקי נגד קלינטון, אך בהוראת ממשל ברק אובמה קיום ההוראה עוכבה, עד שממשל טראמפ הפך את ההחלטה, ובהמשך אף העביר את שגרירות ארצות הברית בישראל לירושלים וביטל את "קונסוליית ארצות הברית לירושלים" שהייתה בתקופת אובמה באזור הביטחון שבין הקו הירוק לגבול בשליטת ירדן, ואשר לא הייתה רשומה רשמית כנמצאת בישראל.

== פרסומים מקוונים ==
* [https://mishpacha.com/contributors/ari-z-zivotofsky/ כתבותיו בעיתון משפחה] (אתר העיתון משפחה) 
* [https://blogs.timesofisrael.com/author/ari-z-zivotofsky/ פרסומים בעיקר פוליטיים] בעיתון The Times of Israel 
* [https://biu.academia.edu/AriZivotofsky מאמריו האקדמיים של זיבוטפסקי] באתר בר-אילן (שבאקדמיה. אדיו) 

==קישורים חיצוניים==

==הערות שוליים==

קטגוריה:סגל אוניברסיטת בר-אילן
קטגוריה:עולים בשנות ה-2000
קטגוריה:שוחטים
מונסטר היי: הסרט

מונסטר היי: הסרט (באנגלית: Monster High: The Movie) הוא סרט לייב אקשן מוזיקלי אמריקאי שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. הסרט הוא אחד משני פרויקטים שעליהם הכריזה "מאטל", לצד סדרת אנימציה חדשה כחלק מניסיון לאתחל מחדש את הזיכיון בפעם השנייה.

הסרט עלה לשידור בערוץ "ניקלודיאון" ולשירות "פרמאונט+" בארצות הברית ב-6 באוקטובר 2022.

==תקציר העלילה==
קלודין וולף, שנולדה כאשת זאב, מגיעה לבית ספרהּ החדש, "מונסטר היי", שם היא מתיידדת במהירות עם חברותיה לכיתה, פרנקי סטיין ודרקולורה, ומרגישה לראשונה בחייה, שסוף סוף מצאה מקום שבו היא יכולה להשתלב ולהיות מי שהיא באמת, על אף שהיא מסתירה מחברותיה ללימודים את סוד חצייהּ האנושי. כאשר מזימה להרוס את התיכון מאיימת לחשוף את זהותה האמיתית, קלודין נאלצת לאמץ את צדהּ המפלצתי ולמצוא דרך לסכל את המזימה.

==צוות השחקנים והדמויות==
* מיה האריס – קלודין וולף
* ססיליה באלאגוט – פרנקי סטיין
* נאיה דמסן – דרקולורה
* קייס ווקר – דוס גורגון
* ג'יי פרישקולניק – קליאו דה נייל
* לינה לקומפטה – לגונה בלו
* ג'סטין דריקסון – הית' ברנס
* ליילה פיצג'רלד – גוליה ילפס
* נאסיב סאל – אבי בומינאבל
* קייל סליג – מר קומוס
* מרסי טי. האוס – המנהלת בלאדגוד
* סקוץ' אליס לורינג – אפולו, אביה של קלודין.
* סטיב ולנטיין – דרקולה, אביה של דרקולורה.

==הפקה==
===רקע וטרום פיתוח===
"מונסטר היי" הוא זיכיון בובות אופנה אמריקאי שנוצר על ידי גארט סנדר עבור חברת "מאטל", בעיצובם של קלי ריילי וגלן הנסון, והושק בשנת 2010. בתחילה, הזיכיון כלל רק בובות וסדרת רשת המבוססת עליהן, אך עד מהרה התרחב למוצרי מרצ'נדייז שונים הכוללים בין היתר ביגוד ואביזרים, ספרים וחוברות קומיקס. בבסיס הזיכיון עמדו דמויות בהשראת סרטי מפלצות, אימה ומדע בדיוני, ספרות בלשים, פולקלור, מיתולוגיה והתרבות הפופולרית, והוא התמקד בצאצאיהם המתבגרים של מפלצות מפורסמות הלומדים ב"מונסטר היי". בשנת 2016, הזיכיון אותחל מחדש עם ספיישל סרטי אתחול וסיפור מקור בשם "Welcome to Monster High", תוך שימוש בטכנולוגיות וטכניקות הנפשה משודרגות. אתחולו של הזיכיון ספג ביקורות שליליות מהמבקרים ומקהל הצופים, וב-9 בפברואר 2018, הזיכיון הסתיים ובוטל.

עם השקת הזיכיון בשנת 2010, נמסר כי סרטי יוניברסל שוקדת על פיתוח סרט הרפתקאות מוזיקלי בלייב אקשן, שיבוים על ידי ארי סנדל, עם תסריט מאת קרייג זדן, ניל מירון, סטפני סאבאג' וג'וש שוורץ. הסרט התעתד לעלות לאקרנים ב-7 באוקטובר 2016.

===פיתוח===
ב-23 בפברואר 2021, נמסר על ידי "מאטל", באמצעות חטיבת הטלוויזיה שלה, על אתחול נוסף לזיכיון, הכולל סדרת הנפשה חדשה וסרט לייב אקשן המבוסס על הזיכיון, ששניהם ישודרו בערוץ "ניקלודיאון". ב-9 בנובמבר 2021, נמסר כי הסרט יבוים על ידי הבמאי טוד הולנד, ונחשפה רשימת צוות השחקנים המלאה.
===צילומים===
צילומי הסרט החלו ב-8 בנובמבר 2021, באולפני הקרוסינג שבברנבי, קולומביה הבריטית, קנדה. ב-16 בנובמבר 2021, צילומי הסרט התקיימו בגלריה לאמנות של ונקובר. חודש לאחר מכן, ב-18 בדצמבר 2021, נמסר כי צילומי הסרט הסתיימו.

== פרסים ומועמדויות ==
{| class="wikitable sortable"
!פרס
!קטגוריה
!מועמדות
!תוצאה
|-
!פרסי בחירת הילדים של ניקלודיאון
|סרט אהוב
|מונסטר היי: הסרט
|
|}

==קישורים חיצוניים==

==הערות שוליים==

קטגוריה:סרטי דרמה אמריקאיים
קטגוריה:סרטי טלוויזיה אמריקאיים
קטגוריה:סרטים מוזיקליים אמריקאיים
קטגוריה:סרטי נעורים אמריקאיים
קטגוריה:סרטים המבוססים על בובות אופנה
אירוויזיון לרקדנים צעירים 1985

האירוויזיון לרקדנים צעירים 1985 הייתה המהדורה הראשונה של האירוויזיון לרוקדים צעירים. היא התקיימה בתיאטרון מוניציפלי ברג'יו אמיליה, איטליה ב-16 ביוני 1985.<ref name="Show"></ref> התחרות אורגנה על ידי איגוד השידור האירופי (EBU) והמארחת הייתה (RAI). רקדנים מאחת עשרה מדינות השתתפו בתחרות, ששודרה בשידור חי בטלוויזיה.

ארנטסה ארגולס נציגת ספרד זכתה בתחרות הנוכחית, כאשר נורווגיה ושוודיה ממוקמות במקום השני והשלישי בהתאמה.<ref name="Results"></ref>

== מקום ==
התיאטרון העירוני של רג'יו אמיליה
תיאטרון רג'יו אמיליה, בצפון איטליה היה המקום המארח למהדורת 1985 של האירוויזיון לרקדנים צעירים.

== פוּרמָט ==
הפורמט מורכב מרקדנים שאינם מקצועיים, בין הגילאים 16–21, המתחרים במופע של ריקוד לבחירתם, אותו הכינו מראש לקראת התחרות. לאחר מכן כל הקטעים לוקחים חלק בריקוד קבוצתי כוראוגרפי במהלך 'שבוע הרקדנים הצעירים'.<ref name="EYD Format"></ref>

חבר מושבעים בעלי היבט מקצועי המייצגים את מרכיבי הבלט, סגנונות הריקוד העכשוויים והמודרניים, מנקדים כל אחת מהריקודים המתחרים. הזוכה נחבר על ידי חברי המושבעים המקצועיים.

== תוצאות ==
=== גמר ===
פרסים הוענקו לשלוש המדינות המובילות. הטבלה שלהלן מציגה את סדר הופעת הריקודים ומדגישה את המדינות המובילות באמצעות זהב, כסף וברונזה. תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.
{| class="sortable wikitable"
! מספר
! מדינה
! משתתף
! מקום
|-
| 01
| פינלנד
| אנקה לונרוט
| -
|- style="font-weight:bold; background:gold;"
| 02
|ספרד
| Arantxa Argüelles
| 1
|-
| 03
|בלגיה
| אריאן ואן דה ויבר ובן הויס
| -
|- style="font-weight:bold; background:silver;"
| 04
|נורווגיה
| ארן פגרהולט
| 2
|-
| 05
|צרפת
| כריסטין לנדולט וסטפן אליזבה
| -
|-
| 06
|הולנד
| ז'נט דן בליקר ורובן ברוגמן
| -
|-
| 07
|הממלכה המאוחדת
| מריה אלמיידה וארול פיקפורד
| -
|- style="font-weight:bold; background:#CC9966;"
| 08
|שוודיה
| מיה סטייג וגורן סוואלברג
| 3
|-
| 09
|איטליה
| סברינה ויטנג'לי
| -
|-
| 10
|מערב גרמניה
| סטפני אקהוף
| -
|-
| 11
|שווייץ
| חאווייר פרלה
| -
|-
|}

== חבר השופטים ==
חברי המושבעים כללו את האנשים הבאים:
* דננמרק - פיטר שאפוס (יו"ר)
* בריטניה - אלישיה מרקובה
* איטליה - פאולו בורטולוצי
* מונקו/ רוסיה - מריקה בסוברסובה
* ברזיל – הלבה נוגיירה
**

== שידור ==
התחרות שודרה ב-11 מדינות לפחות.
* בלגיה (BRT)
* פינלנד (YLE)
* צרפת (צרפת 3)
* איטליה (RAI)
* הולנד (NOS)
* נורווגיה (NRK)
* ספרד (TVE)
* שוודיה (SVT)
* שווייץ (SRG SSR)
* בריטניה (BBC2)
* מערב גרמניה (ZDF)

== הערות שוליים ==

== קישורים חיצוניים ==
* 

קטגוריה:אירוויזיון לרוקדים צעירים
קטגוריה:1985
אירוויזיון לרוקדים צעירים 1985

האירוויזיון לרקדנים צעירים 1985 הייתה המהדורה הראשונה של האירוויזיון לרקדנים צעירים. היא התקיימה בתיאטרון מוניציפלי ברג'יו אמיליה, איטליה ב-16 ביוני 1985.<ref name="Show"></ref> התחרות אורגנה על ידי איגוד השידור האירופי (EBU) והמארחת הייתה (RAI). רקדנים מאחת עשרה מדינות השתתפו בתחרות, ששודרה בשידור חי בטלוויזיה.

ארנטסה ארגולס נציגת ספרד זכתה בתחרות הנוכחית, כאשר נורווגיה ושוודיה ממוקמות במקום השני והשלישי בהתאמה.<ref name="Results"></ref>

== מקום ==
התיאטרון העירוני של רג'יו אמיליה
תיאטרון רג'יו אמיליה, בצפון איטליה היה המקום המארח למהדורת 1985 של האירוויזיון לרקדנים צעירים.

== פורמט ==
הפורמט מורכב מרקדנים שאינם מקצועיים, בין הגילאים 16–21, המתחרים במופע של ריקוד לבחירתם, אותו הכינו מראש לקראת התחרות. לאחר מכן כל הקטעים לוקחים חלק בריקוד קבוצתי כוראוגרפי במהלך 'שבוע הרקדנים הצעירים'.<ref name="EYD Format"></ref>

חבר מושבעים בעלי היבט מקצועי המייצגים את מרכיבי הבלט, סגנונות הריקוד העכשוויים והמודרניים, מנקדים כל אחת מהריקודים המתחרים. הזוכה נחבר על ידי חברי המושבעים המקצועיים.

== תוצאות ==
=== גמר ===
פרסים הוענקו לשלוש המדינות המובילות. הטבלה שלהלן מציגה את סדר הופעת הריקודים ומדגישה את המדינות המובילות באמצעות זהב, כסף וברונזה . תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.
{| class="sortable wikitable"
!לצייר
! מדינה
! מִשׁתַתֵף
! מקום
|-
| 01
| פינלנד
| אנקה לונרוט
| -
|- style="font-weight:bold; background:gold;"
| 02
|ספרד
| Arantxa Argüelles
| 1
|-
| 03
|בלגיה
| אריאן ואן דה ויבר ובן הויס
| -
|- style="font-weight:bold; background:silver;"
| 04
|נורווגיה
| ארן פגרהולט
| 2
|-
| 05
|צרפת
| כריסטין לנדולט וסטפן אליזבה
| -
|-
| 06
|הולנד
| ז'נט דן בליקר ורובן ברוגמן
| -
|-
| 07
|הממלכה המאוחדת
| מריה אלמיידה וארול פיקפורד
| -
|- style="font-weight:bold; background:#CC9966;"
| 08
|שוודיה
| מיה סטייג וגורן סוואלברג
| 3
|-
| 09
|איטליה
| סברינה ויטנג'לי
| -
|-
| 10
|מערב גרמניה
| סטפני אקהוף
| -
|-
| 11
|שווייץ
| חאווייר פרלה
| -
|-
|}

== חבר השופטים ==
חברי המושבעים כללו את האנשים הבאים:
* דננמרק - פיטר שאפוס (יו"ר)
* בריטניה - אלישיה מרקובה
* איטליה - פאולו בורטולוצי
* מונקו/ רוסיה - מריקה בסוברסובה
* ברזיל – הלבה נוגיירה
**

== שידור ==
התחרות שודרה ב-11 מדינות לפחות.

* בלגיה (BRT)
* פינלנד (YLE)
* צרפת (צרפת 3)
* איטליה (RAI)
* הולנד (NOS)
* נורווגיה (NRK)
* ספרד (TVE)
* שוודיה (SVT)
* שווייץ (SRG SSR)
* בריטניה (BBC2)
* מערב גרמניה (ZDF)

== ראו גם==
* איגוד השידור האירופי
* אירוויזיון 1985
* האירוויזיון לרוקדים צעירים

== קישורים חיצוניים ==
* 

== הערות שוליים ==

1985
Nu Med

Nu Med הוא אלבום האולפן השני של בלקן ביט בוקס<ref></ref>, אשר יצא ב-15 במאי 2007.

== רשימת השמעה ==

==קישורים חיצוניים==

== הערות שוליים ==

קטגוריה:אלבומי 2007
קטגוריה:אלבומים באנגלית
Plan B (שיר)

"Plan B" (בעברית: "תוכנית ב") הוא שיר של הראפרית האמריקאית מייגן די סטליון, אותו ביצעה בהופעתה בפסטיבל המוזיקה והאמנויות של עמק קואצ'לה. השיר יצא רשמית לאור שבוע לאחר מכן, ב-22 באפריל 2022.

== רקע והרכב ==
שבוע לפני פסטיבל קואצ'לה, הכריזה די סטליון על השיר בפוסט בטוויטר, וספרה כי מתכננת לבצע אותו בקואצ'לה בפעם הראשונה, לפני שתוציא אותו רשמית. בזמן שהייתה על הבמה בקואצ'לה, חשפה די סטליון כי השיר "מאוד אישי עבורה".<ref name="Mier"></ref><ref name="Sanchez"></ref> על פי שמועות, אמור היה השיר להיקרא "Letter to My Ex", אם כי הזמרת הכחישה זאת בציוץ נוסף.<ref name="Brodsky"></ref>

רבים האמינו כי השיר נכתב על הראפר הקנדי טורי ליינז, שירה בדי סטליון בשנת 2020. עם זאת, הזמרת אישרה בטוויטר שהשיר מתייחס למערכות היחסים שלה בעבר באופן כללי, ולא לאדם ספציפי.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| כלל העולם
| 22 באפריל 2022
| הזרמת מוזיקה • הורדה דיגיטלית
| rowspan="2"| 1501 • 300
|style="text-align:center;"|<ref name="Mier"/>
|-
! scope="row"| ארצות הברית
| 3 במאי 2022
| רדיו קצבי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירי דיס
קטגוריה:שירים על בגידה: זוגיות
קטגוריה:שירים על מיניות
קטגוריה:סינגלים בהוצאת 300 אנטרטיינמנט
What Would You Do? (שיר של טייט מקריי)

(בעברית: מה היית עושה?) הוא שיר של הזמרת האמריקאית טייט מקריי, מתוך אלבום הבכורה שלה, I Used to Think I Could Fly. השיר יצא לאור ב-13 במאי 2022, כסינגל הרביעי של האלבום.<ref name=":0"></ref>

== רקע ופרסום ==
החל מה-28 בפברואר, העלתה מקריי מספר סרטונים אשר כללו קטעים מתוך השיר לחשבון הטיקטוק שלה.<ref name=":0"/> השיר הוא הרצועה הרביעית באלבום, והוא נכתב על ידי מקריי, אלכסנדר גלנץ, צ'ארלי פות' ובלייק סלטקין, והופק על ידי שלושת האחרונים.<ref name=":0"/> בריאיון לאפל מיוזיק, הסבירה מקריי על יצירת השיר: 

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-21 במאי 2020.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס
House of Memories

House of Memories (בעברית: בית הזיכרונות) הוא שיר של להקת הרוק האמריקאית פאניק! אט דה דיסקו. השיר יצא לאור ב-15 בינואר 2016, כרצועה העשירית באלבום האולפן החמישי של הלהקה, Death of a Bachelor. השיר זכה לפופולריות באפריל 2022, והתברג במצעדי מדינות שונות באירופה, בהן אוסטריה, גרמניה, הולנד, נורווגיה, פורטוגל, שוודיה ושווייץ.

== ביקורות ==
עם יציאתו בשנת 2016, זכה השיר לביקורות חיוביות עד מעורבות מצד המבקרים. נייט צ'ין מהניו יורק טיימס תיאר אותו כ"שיר על להיות בודד בזמן שאתה מאוהב".<ref></ref> בן קופישבסקי מ-Sputnikmusic כלל את השיר ברשימת הרצועות המומלצות שלו מתוך אלבום.<ref></ref> עם זאת, ליסה הנדרסון מ-Clash סברה שהשיר "לא ממוקם נכון", מה שגרם לאלבום להסתיים "בנימה מעט מרתיעה".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| זהב
| 500,000
|-
! הממלכה המאוחדת (BPI)<ref></ref>
| כסף
| 200,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי פאניק! אט דה דיסקו
קטגוריה:שירים באנגלית
קטגוריה:שירים על נוסטלגיה
Viva Las Vengeance

Viva Las Vengeance הוא אלבום האולפן השביעי והאחרון של פרויקט הרוק האמריקאית פאניק! אט דה דיסקו, שיצא במלואו ב-19 באוגוסט 2022, בהוצאת חברות התקליטים Fueled by Ramen וורנר רקורדס. האלבום הוכרז לצד יציאת הסינגל המוביל ורצועת הכותרת "Viva Las Vengeance" ב-1 ביוני 2022. לאחריו, הוכרז על סיבוב ההופעות לקידום האלבום, ובמהלכו יופיע הפרויקט בצפון אמריקה ברבעון השלישי של 2022,<ref name="RS"></ref> ובאירופה בשנת 2023.<ref></ref>

== רקע והקלטה ==
במאי 2022 הוקם אתר בשם "Shut Up and Go to Bed", בו נרמז על מוזיקה חדשה מהפרויקט בחודש הבא.<ref></ref> לאחר מכן הוכרז על הסינגל "Viva Las Vengeance", ב-29 במאי.<ref></ref>

ברנדון יורי תיאר את האלבום כ"מבט לאחור על מי שהייתי לפני 17 שנה ועל מי שאני עכשיו".<ref name="Kerrang!"></ref> יורי הקליט את האלבום לתוך רשמקול עם ג'ייק סינקלייר ומייק ויולה בלוס אנג'לס.<ref name="Variety"></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי פאניק! אט דה דיסקו
קטגוריה:אלבומים באנגלית
קטגוריה:אלבומי חברת וורנר רקורדס
Sober II (Melodrama)

הוא שיר שהוקלט על ידי הזמרת-יוצרת הניו זילנדית לורד, מתוך אלבום האולפן השני שלה, Melodrama. היא כתבה את הרצועה יחד עם ג'ק אנטנוף, והפיקה אותה עם אנטנוף ופרנק דוקס, S1 וקוק הארל. "Sober II (Melodrama)" הוא שיר פופ וטראפ הבנוי בעיקר מכלי מיתר.<ref name=":0" /><ref></ref> השיר מהווה המשך לרצועה השנייה של האלבום, "Sober". בתחילה, נקרא השיר "Sober (Interlude)", אך שמו שונה זמן קצר לפני יציאת האלבום.<ref></ref>

השיר זכה לביקורות חיוביות ממבקרי מוזיקה, שרבים מהם שיבחו את מילותיו, את היותו שיר תגובה ל-"Sober", ואת הפקת הטראפ שלו.<ref name=":0"></ref><ref name=":1"></ref><ref></ref><ref></ref> לורד, אשר חווה סינסתזיה, ציינה שבזמן כתיבת השיר, "צבעי האלבום הפכו נוכחים", יצרו לכידות, והנחו את המשך תהליך הפיתוח של האלבום.<ref></ref> השיר נכלל ברשימת הרצועות של סיבוב ההופעות הבינלאומי של הזמרת לקידום האלבום, "Melodrama World Tour".<ref></ref>

== רקע וכתיבה ==
"Sober II (Melodrama)" נכתב על ידי לורד וג'ק אנטונוף, והופק על ידי לורד, אנטונוף, פרנק דיוקס, S1 וקוק הארל.<ref name=":2">Melodrama (CD). Lorde. Estados Unidos: Lava/Republic Records. 2017. B0026615-02.</ref> השיר הוקלט באולפני אלקטריק ליידי בגריניץ' וילג', ניו יורק, ובאולפן האישי של אנטנוף, Rough Customer Studio, בברוקלין הייטס, ניו יורק.<ref name=":2" /> השיר הורכב בסולם ג'י מינור והוא בעל מפעם של 113 פעימות לדקה, בעוד ששירתה של לורד משתרעת על טווח הצלילים F#<sub>3</sub> ו-D#<sub>5</sub>.<ref></ref> בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.<ref></ref>

מילות השיר מהוות המשך ל-"Sober", השיר השני באלבום. בעוד ש-"Sober" עסק במסיבה, "Sober II (Melodrama)" סובב סביב הרגע שבו המסיבה נגמרת והאורות נדלקים, ומפורטת בו תחושת הבדידות המורגשת לאחר סיום המסיבה.<ref></ref> אמילי ריילי מ-Paste סברה כי בשיר לורד "מתמודדת עם החלטות רעות וחרטות כואבות תוך כדי 'ניקוי כוסות שמפניה'".<ref name=":1" /> עבור ג'ון פארלס מהניו יורק טיימס, השיר מייצג הודאה בפריווילגיה. פארלס טען כי המותרות שעליהן דיברה לורד בשירים כמו "Royals" כעת "זמינים בקלות".<ref></ref> לורן אוניל מ-Vice כתבה כי בשיר לורד "מביאה יופי להיבטים המבולגנים של המסיבות שאנו מכירים, ולמרבה הצער אוהבים".<ref></ref>

== מיקומי שיא ==
{| class="wikitable mw-collapsible"
|-
! style="background: #F4CC50" colspan=3 | מצעדים ודירוגים (2017)
|-
!מדינה
!מצעד
!מיקום שיא
|-
| ניו זילנד
|NZ Artist Singles Chart
|10
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|16 ביוני 2017
|הזרמת מוזיקה • הורדה דיגיטלית
|לוה • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי לורד
קטגוריה:שירים באנגלית
קטגוריה:שירים שנכתבו על ידי לורד
קטגוריה:שירים על בדידות
קטגוריה:שירים על מסיבות
יהודה אפק

יהודה אפק (נולד ב-30 בספטמבר 1952) הוא מדען מחשב ישראלי, פרופסור אמריטוס בבית הספר למדעי המחשב באוניברסיטת תל אביב, וידוע בעיקר בעבודתו בתחום לוחמת רשת ובתקלות מחשוב.<ref></ref><ref></ref> אפק היה ממקימי חברת Riverhead Networks בשנת 2000 ועמד בראש בית הספר למדעי המחשב, אוניברסיטת תל אביב, בין השנים 2016-2014.<ref></ref>

== ביוגרפיה ==
אפק נולד בחיפה להורים ניצולי שואה (מרים ומנחם פינקהוף) אשר נמנו בין המייסדים של המחתרת ההולנדית "קבוצת וסטרוויל" שהצילה למעלה מ-300 צעירים יהודים במהלך השואה עד שנפלו בשבי הנאצים, כשעל כך זכו שניהם באות המציל היהודי.<ref></ref><ref></ref> אפק למד בבית הספר הריאלי בחיפה, ובשנת 1970 התגייס לצה"ל, שם שירת כלוחם בסיירת מטכ"ל,<ref></ref><ref></ref> והשתתף במלחמת יום הכיפורים. בשנת 1978 הוא סיים תואר ראשון בהנדסת תוכנה בטכניון. בין השנים 1978 ל-1980 הוא שירת כאזרח עובד צה"ל, כמהנדס, אחראי על פיתוח יחידת האוויוניקה של המל"ט (כלי טיס בלתי מאויש) הראשון שיוצר על ידי חיל האוויר (רם לבב שהפך לדלילה<ref></ref>). בין השנים 1980 ל-1985 הוא השלים תואר שני ודוקטורט באוניברסיטת קליפורניה בלוס אנג'לס (UCLA). בין השנים 1985 ל-1988, הוא עבד כחוקר במעבדות נוקיה בל. ב-1988 הוא הצטרף לסגל המחלקה למדעי המחשב באוניברסיטת תל אביב, בה הוא עובד כיום כפרופסור.<ref></ref> הוא גם כיהן כראש בית ספר למדעי המחשב בין השנים 2014 ל-2016.

בשנת 2000 אפק היה המייסד הראשי של חברת ההזנק Riverhead Networks, חברה שסיפקה מערכת סינון להתקפות מניעת שירות מבוזרות.<ref></ref><ref></ref> המוצר Riverhead Guard נפרס בעשרות אלפי אתרים, והגן עליהם מפני התקפות מרובות ג'יגה-ביט לשנייה.<ref></ref><ref></ref> ריברהד נרכשה על ידי סיסקו סיסטמס ב-2004 בסכום של כ-44 מיליון דולר, ולאחר מכן אפק נשאר CTO ומנהל בסיסקו ישראל עד מאי 2009. אוניברסיטת תל אביב וחברת רמות הגישו תביעה נגד אפק בטענה שהפטנטים שרשם בשם ריברהד שייכים לאוניברסיטה, וב-2007 הגיעו הצדדים לפשרה שבמסגרתה שילמה סיסקו ובעלי המניות ב-Riverhead מספר מיליוני שקלים לאוניברסיטה והאוניברסיטה העבירה את זכויות הקניין הרוחני הרלוונטיות לסיסקו.<ref></ref>

בשנת 2021 זכה אפק במענק מחקר של תוכנית החדשנות GEANT.<ref></ref>

בשנת 2022 היה שותף להגשת עתירה בבג"ץ דרעי שהובילה לפסילת מינויו של דרעי לשר.<ref></ref>

==קישורים חיצוניים==

* 

== הערות שוליים ==

קטגוריה:מדעני מחשב ישראלים
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1952
דון סמואלסון

דונלד ויליאם סמואלסון (באנגלית: Donald William Samuelson; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-25 בשנים 1967–1971.
==ראשית חייו==
דון סמואלסון נולד בכפר וודהאל, אילינוי. הוא גדל בחווה ולמד בקולג' נוקס.

במלחמת העולם השנייה שירת סמואלסון בצי ארצות הברית כמדריך כלי נשק וכנשק בבסיס ההדרכה של הצי פרגאט, שהיה מתקן הדרכה יבשתי באגם פונד אריי שבצפון איידהו.

לאחר המלחמה נשאר סמואלסון באזור. הוא הביא לשם את משפחתו מאילינוי ופתח חנות לציוד ספורט בעיר הסמוכה סנדפוינט. הוא גם היה שותף בעסק למכירת והחכרת ציוד לכרייה ולכריתת עצים.
==קריירה פוליטית==
כשמרן, קיבל סמואלסון ב-1960 עידוד ממושל איידהו רוברט סמיילי להתמודד בבחירות על מושב בסנאט של איידהו. בבחירות אלה ניצח סמואלסון ונבחר בשנית ובשלישית ב-1962 וב-1964. לאחר הניצחון הארצי של המפלגה הדמוקרטית ב-1964, החליט סמואלסון להתמודד ב-1966 בבחירות למשרת מושל איידהו, תפקיד שאז כיהן בו סמיילי, רפובליקני מתון, שהיה בעיצומה של תקופת כהונתו השלישית. במרוץ סוער, שמשך גם את תשומת הלב ברמה הלאומית, ניצח סמואלסון בבחירות המקדימות של המפלגה הרפובליקנית וקיבל 61 אחוזים מהקולות מול 39 האחוזים של סמיילי.

לאחר ניצחונותיהם בבחירות המקדימות של מפלגותיהם באוגוסט, היו סמואלסון והמועמד הדמוקרטי צ'ארלס הרנדון אמורים להתמודד זה מול זה בבחירות הכלליות בנובמבר. באמצע ספטמבר, כאשר טס מפוקטלו לקר דאלן, נהרגו הרנדון ושניים נוספים בהתרסקות מטוס פרטי בהרים של מרכז איידהו, מצפון-מערב לסטנלי. הניצול היחידי מההתרסקות היה טייס המטוס. התאונה התרחשה שבעה שבועות בלבד לפני מועד הבחירות, והדמוקרטים מינו את מי שהגיע למקום השני בבחירות המקדימות, חבר הסנאט המדינתי ססיל אנדרוס, שנוצח על ידי סמואלסון בהפרש של יותר מ-10,000 קולות.

במערכת הבחירות של 1970, תמך סמואלסון בכריית מוליבדן בהרי וייט קלאוד שבמרכז איידהו. בבחירות הכלליות התמודד מולו שוב אנדרוס, שהיה מתנגד תקיף לתעשיית כרייה זו, וניצח בבחירות. סמואלסון שב לחיים הפרטיים. היה זה הניצחון הראשון של הדמוקרטים מבין שישה רצופים בכל מערכות הבחירות למשרת מושל איידהו עד 1990.
==חיים אישים==
ב-1936 נשא סמואלסון לאישה את רעייתו רובי. לשניים נולדו שני ילדים.

דון סמואלסון נפטר ב-20 בינואר 2000 בבית חולים בסיאטל, בגיל 86, כתוצאה מהתקף לב. הוא נטמן בפארק הזיכרון פיינקרסט שבסנדפוינט.

==קישורים חיצוניים==
* [https://www.nga.org/governor/don-william-samuelson/ דון סמואלסון] באתר אגודת המושלים הלאומית 
* [https://politicalgraveyard.com/bio/samson-samul.html#030.13.19 דון סמואלסון] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של איידהו
קטגוריה:בוגרי מכללת נוקס
קטגוריה:אמריקאים שנולדו ב-1913
קטגוריה:אמריקאים שנפטרו ב-2000
עמק ויקטוריה

עמק ויקטוריה (באנגלית: Victoria Valley) הוא עמק, אחד מהעמקים היבשים מקמרדו, בארץ ויקטוריה, שבאנטארקטיקה .

בעמק ויקטוריה מצויים מספר עמקים. אגם וידה הוא האגם הגדול ביותר בעמק.

נהר ויקטוריה מנקז את קרחון ויקטוריה העליון; נהר ויקטוריה.

מתנשא בסמוך מעל אגם ויקטוריה העליון.

נהר ויקטוריה ממוקם 7 קילומטרים צפונית-מערבית מאגם וידה, ונשפך אליו בצידו המערבי של האגם.

אגם תומאס ממוקם 4.7 קילומטרים ממזרח לאגם וידה.

== ראו גם ==
* העמקים היבשים מקמרדו

== קישורים חיצוניים ==

== הערות שוליים ==

ויקטוריה
ויקטוריה
מאורו דוס סנטוס

מאורו חאבייר דוס סנטוס (בספרדית: Mauro Javier dos Santos; נולד ב-7 ביולי 1989 בסנטו טומה שבארגנטינה) הוא כדורגלן ארגנטינאי המשחק בעמדת הבלם בקבוצת רג'סטן יונייטד מה-I-League.

== קריירת מועדונים ==
דוס סנטוס גדל במחלקת הנוער של באנפילד. הוא שיחק בקבוצות באנפילד, ריאל מורסיה, אלמריה, אייבר, לגנס, טנריפה, אלבירקס ניאיגטה וגודוי קרוס.

ב-2 בפברואר 2022 חתם על חוזה לעונה אחת ברג'סטן יונייטד מה-I-League.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני באנפילד
קטגוריה:כדורגלני ריאל מורסיה
קטגוריה:כדורגלני אלמריה
קטגוריה:כדורגלני אייבר
קטגוריה:כדורגלני לגנס
קטגוריה:כדורגלני טנריפה
קטגוריה:כדורגלני גודוי קרוס
קטגוריה:ארגנטינאים שנולדו ב-1989
דייק (סלנג)

מצעד הדייקות, ניו יורק, 2019.]]
מצעד הדייקות, [[אולדנבורג, גרמניה, 2018.]]
דייק (באנגלית: Dyke) הוא סלנג לתיאור אישה לסבית. במקור, המונח שומש ככינוי גנאי הומופובי לנשים גבריות, בוצ'יות או אנדרוגיניות. כיום, המונח משמש גם כרמז לאסרטיביות וקשיחות.<ref name="Krantz"></ref><ref name="boots68"></ref>

== היסטוריה ==
ב-1971, המשוררת האמריקאית, ג'ודי גרהן , פרסמה את השיר "The Psychoanalysis of Edward the Dyke".<ref></ref><ref></ref> השימוש במונח דייק העצים את הקהילה הלסבית מאחר שעד כה הוא הופעל רק ככינוי גנאי.<ref name="Garber"></ref>

בסוף המאה ה-20 ותחילת המאה ה-21, החל המונח דייק להיחשב כמונח של גאווה והעצמה.<ref name="Dalzell"></ref><ref name="Raab"></ref> הקומיקסאית האמריקאית, אליסון בכדל, מחברת רצועת הקומיקס "Dykes to Watch Out For" , אמרה שהשימוש במונח דייק הוא "אקטיביזם לשוני".<ref name="Raab" /><ref></ref><ref></ref><ref></ref>

=== מחלוקת בפייסבוק ===
ביוני 2017, פייסבוק צנזרה את השימוש במילה דייק באתר האינטרנט שלה וטענה שזהו "תוכן פוגעני".<ref></ref><ref></ref><ref></ref> החלטה זו הובילה לעצומת מחאה שנוצרה באתר העצומות האמריקאי, Change.org , על ידי קולקטיב ה-Lensing 2 Lesbians, שנחתמה על ידי 7,247 תומכים.<ref>[https://www.change.org/p/facebook-stop-discriminating-against-lesbians Facebook: Stop Discriminating Against Lesbians]. Change.org. July 2, 2017. Retrieved 9 May 2019.</ref>

== מצעד הדייקות ==
מצעד הדייקיות הוא אירוע גאווה פופולרי ברחבי ארצות הברית וקנדה. המשימה המוצהרת של מצעד הדייקות בבוסטון, למשל, היא "לספק מרחב דינמי ומסביר פנים למשתתפים מכל נטייה מינית, מגדר, גזע, גילאים, מוצא אתני, גודל, רקע כלכלי ויכולות פיזיות".<ref></ref> מצעד הדייקות הראשון בבריטניה נערך בלונדון ב-2012.<ref></ref> ב-2013, החל לפעול מצעד הדייקות בברלין, גרמניה.<ref></ref><ref></ref> במקסיקו, ה-Marcha Lésbica נוסד במרץ 2003, ומתקיים מדי שנה במקסיקו סיטי.<ref></ref><ref></ref><ref></ref>

== ראו גם ==
* סלנג להט"בי
* קוויר
* דייקס און בייקס

==קישורים חיצוניים==

== הערות שוליים ==

קטגוריה:לסביות
קטגוריה:להט"ב: סלנג ומונחים
קטגוריה:תרבות להט"ב
זורו (סדרת טלוויזיה)

זורו (באנגלית: Zorro) היא סדרת דרמה-אקשן-הרפתקאות אמריקאית, בה דאנקן רגהר גילם את דמותו של זורו. הסדרה שודרה במקור בערוץ המשפחה בארצות הברית בין השנים 1990 ל-1993. הסדרה צולמה כולה במדריד שבספרד, והופקה בשיתוף פעולה בין החברה האמריקנית New World Television, ערוץ המשפחה האמריקני, ערוץ Canal Plus הצרפתי, ערוץ Beta TV הגרמני, וערוץ RAI האיטלקי. בסך הכל הופקו 88 פרקים לסדרה. ריימונד אוסטין ביים 55 מפרקי הסדרה, והפיק 37 מפרקי הסדרה.

בישראל הסדרה שודרה בערוץ המזרח התיכון ובטלוויזיה החינוכית הישראלית בשנות התשעים.

== תקציר העלילה ==
הסדרה מתרחשת בקליפורניה בתחילת המאה ה-19 בתקופה בה האזור היה תחת שליטה ספרדית. כאשר ראש הפואבלו המושחת אלקלדה לואיס רמון מטיל אימה על תושבי הפואבלו ומדכא אותם, בעל הקרקע האציל דון אלחנדרו דה לה וגה שולח את בנו יחידו לספרד על מנת שיקבל את ההכשרה שתאפשר לו לסייע להציל את תושבי הפואבלו. ארבע שנים לאחר דייגו חוזר לקליפורניה על מנת שיבוא להילחם באלקלדה ואנשיו.

דייגו מחליט לפעול תחת הזהות הסודית של "זורו" כסייף רעול פנים. זורו ומשרתו האילם פליפה נלחמים לאורך הסדרה באלקלדה ואנשיו.

==סקירת סדרה==

== שחקנים ודמויות ==
* דאנקן רגהר בתפקיד דון דייגו דה לה וגה / זורו
* פטריס מרטינז בתפקיד ויקטוריה אסקלנטה
* חואן דייגו בוטו בתפקיד פליפה
* ג'יימס ויקטור בתפקיד הסמל חיימה מנדוזה
* מייקל טיילו בתפקיד אלקלדה לואיס רמון (בעונות 1–2)
* ג'יי. ג'י הרצלר בתפקיד אלקלדה איגנסיו דה סוטו (בעונות 3–4)
* אפרם צימבליסט ג'וניור בתפקיד דון אלחנדרו דה לה וגה (בעונה הראשונה)
* הנרי דארו בתפקיד דון אלחנדרו דה לה וגה (בעונות 2–4)
* טאבארה קארבאלו בתפקיד ספולבדה (בעונות 3–4)

== הופעות אורח בולטות ==
{|
| valign = top |
* אדם ווסט
* אנדרה הענק
* ברנרד קיי
* בניטו מרטינז
* בן מיילס
* דניאל קרייג
* דאג מקלור
* דוגריי סקוט
* פיית' ברוק
* גארפילד מורגן
* הילטון מקריי
* האנטר טיילו
* ג'יימס הורן
* ג'סי ונטורה
| valign = top |
* ג'ים קרטר
* ג'ון האלאם
* ג'ולי טי וואלאס
* קווין ברופי
* מייקל קלבר
* ניקולס קליי
* נייג'ל טרי
* אוליבר האדן
* אוליבר קוטון
* עמרי כץ
* פטריק דרורי
* פטסי רולנדס
* פיטר גינס
* פיטר דיימונד
| valign = top |
* פיט פוסלתווייט
* פיליפ מייקל תומאס
* רוברט הוי
* רוג'ר לויד-פק
* רודי פייפר
* סון-טק או
* טרי ריצ'רדס
* טימותי בייטסון
* טים ריד
* ולנטיין פלקה
* ורנון דובטשף
* וינצ'נזו ניקולי
* ווריק דייוויס
|}

== פסקול ==
הפסקול השלם של הסדרה יצא לשווקים ב-2012. הפסקול כולל 25 רצועות אותן הלחין במקור ג'יי אשר.<ref></ref>

== קישורים חיצוניים ==

* [https://web.archive.org/web/20150905200029/http://www.hulu.com/zorro זורו] באתר הולו

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בלוס אנג'לס
קטגוריה:הטלוויזיה החינוכית הישראלית - תוכניות רכש